અમેરિકાની કેલિફોનિયા યુનિવર્સિટી ઓફ ટેકનોલોજીના વિજ્ઞાાનીઓએ દાવો કર્યો છે કે સુર્યમાળામાં નવમો ગ્રહ છે. પ્લુટો નવમો ગ્રહ હતો, પણ ૨૦૦૬માં ઈન્ટરનેશનલ એસ્ટ્રોનોમિકલ યુનિયને તેની ગ્રહ તરીકેની માન્યતા રદ કર્યા પછી સુર્યમાળા આઠ જ ગ્રહની રહી ગઈ હતી. હવે તેમાં નવમો ગ્રહ શોધાયો હોવાનો દાવો થતાં ખગોળવિજ્ઞાાન જગતમાં રોમાંચ ફેલાયો છે. કેમ કે ૧૮૪૫ પછી સુર્યમાળામાં ગ્રહ શોધાયાની આ પહેલી ઘટના છે. સુર્યમાળા બહાર ઘણા ગ્રહો નોંધાતા રહે છે. પણ સુર્ય ફરતે પ્રદક્ષિણા કરતો હોય એવો છેલ્લો ગ્રહ નેપ્ચુન જોન ગાલે અને ઉર્બેઈન લેવેરિયરે શોધ્યો હતો.